**25-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Նախորդ դասերի կրկնություն**

***Գրականություն -* Անցած նյութի կրկնություն**

***«Իմ հայրենիք» բանաստեղծությունը (էջ 51)***

1. Ինչի՞ մասին էր բանաստեղծությունը:
2. Փոքրիկը ինչո՞ւ է ուզում շուտ մեծանալ:
3. Իսկ հիմա դու ինչպե՞ս կարող ես օգտակար լինել հայրենիքիդ:

***«Մեր հայրենիք սիրելի» բանաստեղծությունը (էջ 49)***

1. Ինչի՞ մասին էր բանաստեղծությունը:
2. Ո՞րն է մեր հայրենիքը:
3. Ինչո՞ւ ենք հպարտանում մեր հայրենիքով:
4. Կարդալ բանաստեղծության այն տողերը, որտեղ հայրենիքը համեմատվում է մայրիկի հետ:

***«Հայկ և Բել» պատմությունը (էջ 50)***

1. Ինչի՞ մասին էր պատմությունը:
2. Նկարագրիր` ինչպիսի՞ն է Հայկ Նահապետը:
3. Հայկը ինչո՞ւ չհնազանդվեց Բելին:
4. Ինչո՞ւ է մեր ժողովուրդը կոչվում *հայ,* իսկ հայրենիքը` *Հայաստան*:

***«Ձնծաղիկը» բանաստեղծությունը (էջ 18)***

1. Ինչի՞ մասին էր բանաստեղծությունը:
2. Ո՞րն է գարնան առաջին ծաղիկը. ինչո՞ւ է այդպես կոչվում:

***«Մինչև առաջին անձրևը» պատմությունը (էջ 21)***

1. Ինչի՞ մասին էր պատմությունը:
2. Ինչո՞ւ է պատմությունը վերնագրված «Մինչև առաջին անձրևը»:
3. Աղջիկները ինչո՞ւ կարմրեցին:
4. Այս պատմությունը պատմիր այնպես, որ Նվարդը չթրջվի:

***«Ծաղիկն ու մեղուն» բանաստեղծությունը (էջ 32)***

1. Ինչի՞ մասին էր բանաստեղծությունը:
2. Մեղուն ի՞նչ է խնդրում ծաղկից. ինչո՞ւ:
3. Ծաղիկը ինչո՞ւ է սիրով թույլ տալիս, որ մեղուն քաղի իր հյութը:
4. Ինչպիսի՞ միջատ է մեղուն. Նա ինչի՞ խորհրդանիշ է:

***Ուղղագրություն –* Անցած նյութի կրկնություն**

**Կրկնել հետևյալ բառերի ուղղագրությունը**

*երկինք, թեև, արժանի, որդի, ծաղկուն, մրգեր, երգ, հույս, բարձրահասակ, գանգուր, քաջ, կուրծք, ձյուն, թևեր, նուրբ, Նվարդ, անձրև, թրջվել, բարև, հյութ, նուրբ, կայտառ*

***Բառագիտություն –* Անցած նյութի կրկնություն**

**Կրկնել հետևյալ բառերի բացատրությունները**

* + Թեև – չնայած որ, թեպետ
  + Արժանի – համապատասխան, հարմար, մի բանի համար արժանիք ունեցող
  + Զով – սառը, հով
  + Հասուն – հասած (մրգերի համար)
  + Հասակ – տարիք
  + Նետաձիգ – նետ ու աղեղով կռվող զինվոր
  + Քաջ – խիզախ, ուժեղ
  + Հնազանդվել – մեկին լսել, ենթարկվել
  + Աչիկներ – աչքեր
  + Կապուտակ – կապույտ գույնի
  + Անձրևանոց – հագուստ անձրևից պաշտպանվելու համար
  + Տարուբերել – այս ու այն կողմ շարժել
  + Ամոթ – ոչ լավ արարքից ամաչել
  + Դալար – թարմ, կանաչ (բույսերի մասին)
  + Քաղել – պոկել, կտրել
  + Պստիկ – փոքրիկ
  + Ճստիկ – աշխույժ, ճարպիկ, փոքրիկ
  + Բուրավետ – լավ հոտ ունեցող
  + Ժրաջան – աշխատասեր
  + Կայտառ – առույգ, եռանդուն

***Քերականություն –* Անցած նյութի կրկնություն**

**«Ձ-Ծ-Ց» բաղաձայնների օգտագործումը (էջ 49)**

տառերը փոխելուց ստանում ենք նոր բառեր

* ձող – ցող
* ձախ – ցախ
* ձողիկ – ցողիկ
* ցանց
* ծիծաղ
* ձանձրանալ

**Հասկանալ բառերի «ընդհանուր իմաստը» և «մասնավոր իմաստը» (էջ 54)**

* Ընդհանուր իմաստ - բանջարեղեն
* Մասնավոր իմաստ – գազար, վարունգ, կաղամբ
* Ընդհանուր իմաստ - կենդանի
* Մասնավոր իմաստ – վագր, աղվես, շուն, կատու

**«Ղ-Խ» տառերի կիրառման մասին (էջ 21)**

* Աղ - ախ
* Օղ - օխ
* Վաղ- վախ

**«Ժ-Շ» տառերի կիրառման մասին (էջ 33)**

* Ուժ - ուշ
* Անուժ - անուշ
* Խաժ - խաշ

**Միավանկ և բազմավանկ բառեր**

* Վանկ կոչվում է այն հնչյունը կամ հնչյունների խումբը, որը արտասանվում է միանգամից, մեկ շնչով:
* Մեկ վանկ ունեցող բառը կոչվում է միավանկ: Օրինակ, աչք, շուն, բառ:
* Մեկից ավելի վանկ ունեցող բառը կոչվում է բազմավանկ: Օրինակ, աթոռ, գարուն, հայրենիք:

***Մշակույթ –* Անցած նյութի կրկնություն**

**Հայոց բանակի օրը**

1. Հայաստանում ե՞րբ ենք նշում Հայոց բանակի օրը:
2. Քանի՞ տարվա պատմություն ունի Հայոց բանակը։
3. Ի՞նչ կմաղթես հայ զինվորին:

**Վարդան Այգեկցի (Առակ գանձի մասին)**

1. Հայրը որդիներին ի՞նչ առաջադրանք տվեց։
2. Ինչպե՞ս հարստացան որդիները։
3. Ի՞նչ եք կարծում, ի՞նչ գանձեր գտան այգում որդիները։
4. Պատմի'ր առակը քո խոսքերով:

**Հայկական տարազ**

1. Ի՞նչ է հայկական տարազը։
2. Ի՞նչ գույներ են գերակշռում հայկական տարազի մեջ։
3. Ի՞նչ էին խորհրդանշում այդ գույները։
4. Մեր օրերում ովքե՞ր են հագնում հայկական տարազ:

**Կանանց տոնը Հայաստանում**

1. Հայաստանում ե՞րբ են նշում կանանց տոնը:
2. Ինչպիսի՞ նվերներ են ստանում կանայք իրենց տոնին:
3. Դու ինչպե՞ս շնորհավորեցիր քո մայրիկին, տատիկին, քույրիկին:

**Տնային հանձնարարություններ**

**Կրկնություն**

* **Գրականություն -** անցած նյութերի կրկնություն։ Հարցաշարը՝ աշխատանքային փաթեթում
* **Քերականություն և բառագիտություն –** անցած նյութերի կրկնություն։ Բառերը՝ աշխատանքային փաթեթում
* **Բանավոր խոսքի զարգացում-** անցած նյութերի կրկնություն։ Բառերը՝ աշխատանքային փաթեթում
* **Մշակույթ –** Անցած նյութերի կրկնություն**:** Հարցաշարը՝ աշխատանքային փաթեթում

**Հատուկ խնդրանք - կրկնել Այբուբենը**